ଭୁବନେଶ୍ୱର, ଜାନୁଆରୀ ୩୦(ଲୋକାଲ ୱାାୟାର): ଶିକ୍ଷା ଓ ଅନୁସନ୍ଧାନ (ସୋଆର)ର ଫାକଲ୍ଟି ଅଫ୍ ଇଞ୍ଜିନିୟରିଂ ଇନଷ୍ଟିଚୁ୍ୟଟ୍ ଅଫ୍ ଟେକ୍ନିକାଲ୍ ଏଜୁକେସନ୍ ଆଣ୍ଡ ରିସର୍ଚ୍ଚ (ଆଇଟିଇଆର) ଅଧୀନ ଇଲେକ୍ଟ୍ରୋନିକ୍ ଆଣ୍ଡ କମୁ୍ୟନିକେସନ୍ ଇଞ୍ଜିନିୟରିଂ ବିଭାଗ ଆନୁକୂଲ୍ୟରେ ଆପ୍ଲିକେସନ୍ ଅଫ୍ ଆଇଓଟି ଫର୍ ସ୍ମାର୍ଟ ସିଟି ଡେଭଲପମେଣ୍ଟ ଉପରେ ଏକ ଫାକଲ୍ଟି ଡେଭଲପମେଣ୍ଟ ପ୍ରୋଗ୍ରାମ୍ ଆୟୋଜିତ ହୋଇଯାଇଛି ।
ଅଲ୍ ଇଣ୍ଡିଆ କାଉନ୍ସିଲ୍ ଫର୍ ଟେକ୍ନିକାଲ୍ ଏଜୁକେସନ୍ (ଏ.ଆଇ.ସି.ଟି.ଇ) ଟ୍ରେନିଂ ଆଣ୍ଡ ଲର୍ନିଂ (ଅଟଳ) ଏକାଡେମୀର ଅନୁମତି କ୍ରମେ ଏହି କାର୍ଯ୍ୟକ୍ରମ ଜାନୁଆରୀ ୨୧ ରୁ ୨୫ ତାରିଖ ମଧ୍ୟରେ ଅନଲାଇନ୍ ମାଧ୍ୟମରେ ଆୟୋଜିତ ହୋଇଯାଇଛି ।
ଏହି ଉଦଘାଟନୀ କାର୍ଯ୍ୟକ୍ରମରେ ଇଣ୍ଡିଆନ୍ ସୋସାଇଟି ଫର୍ ଟେକ୍ନିକାଲ୍ ଏଜୁକେସନର ସଭାପତି ଡଃ ପ୍ରତାପ ସିଂ ଦେଶାଇ ମୁଖ୍ୟ ଅତିଥି ଭାବେ ଯୋଗ ଦେଇଥିବା ବେଳେ ସମ୍ମାନିତ ଅତିଥି ଭାବେ ସୋଆ କୁଳପତି ପ୍ରଫେସର ଅଶୋକ କୁମାର ମହାପାତ୍ର, ଡିନ୍ ରିସର୍ଚ୍ଚ ଆଣ୍ଡ ଡେଭଲପମେଣ୍ଟ ପ୍ରଫେସର ପି.କେ. ନନ୍ଦ ଏବଂ ସଂଯୋଜକ ପ୍ରଫେସର (ଡଃ) ମିହିର ନାରାୟଣ ମହାନ୍ତି ଯୋଗ ଦେଇଥିଲେ ।
